b"\n_START_ARTICLE_\nDavid Ant\xc3\xb3n Guijarro\n_START_SECTION_\nResultats destacats en competici\xc3\xb3\n_START_PARAGRAPH_\nEl 2013 empat\xc3\xa0 al segon lloc al Campionat d'Espanya, a Linares, amb Julen Arizmendi, Miquel Illescas i Oleg Korn\xc3\xa9iev (el campi\xc3\xb3 fou Ivan Salgado). El desembre de 2013 fou subcampi\xc3\xb3 del m\xc3\xb3n Sub-18, a Al-Ain._NEWLINE_El mar\xc3\xa7 de 2014 fou segon al campionat d'Europa individual, a Erevan, amb 8 punts d'11 partides, empatat a punts amb set jugadors m\xc3\xa9s (el campi\xc3\xb3 fou el rus Aleksandr Motiliov). Aquest resultat el va classificar per la Copa del M\xc3\xb3n de 2015._NEWLINE_El setembre de 2015 fou subcampi\xc3\xb3 d'Espanya absolut a Linares amb 7 punts de 9 partides, amb els mateixos punts que el campi\xc3\xb3 Paco Vallejo per\xc3\xb2 amb pitjor desempat. L'octubre de 2015 va participar en la Copa del M\xc3\xb3n de 2015 on fou eliminat a la primera ronda per Liviu-Dieter Nisipeanu._NEWLINE_L'agost del 2016, a Linares, fou subcampi\xc3\xb3 d'Espanya amb 7 punts (el campi\xc3\xb3 fou Paco Vallejo). L'octubre de 2016 es proclam\xc3\xa0 campi\xc3\xb3 del 21\xc3\xa8 Magistral Ciutat de Barcelona amb 5 punts de 7, despr\xc3\xa9s de derrotar a la darrera partida a Jan-Krzysztof Duda._NEWLINE_El 2017 fou segon al campionat d'Espanya absolut, a Las Palmas de Gran Can\xc3\xa0ria, amb 7, mig per sota d'Iv\xc3\xa1n Salgado i empatat amb Daniel Forc\xc3\xa9n.\n_START_SECTION_\nParticipaci\xc3\xb3 en olimp\xc3\xadades d'escacs\n_START_PARAGRAPH_\nAnt\xc3\xb3n ha participat, representant Espanya, a l'Olimp\xc3\xadada d'escacs de 2014 amb un resultat de (+3 =4 \xe2\x80\x933), amb un 50,0% de la puntuaci\xc3\xb3 i amb una performance de 2567."